Sag om om skilsmisse i medfør af ægteskabslovens § 33
Ret: Københavns Byret (1. instans)
Faggruppe: Civilsag — Ægteskabssag
Sagsemner: Familieret og personlige forhold;

/

Københavns Byret

Udskrift af dombogen

DOM

Afsagt den 1. april 2011 i sag nr. BS 11D-1865/2010:

Sagsøger
Adresse 1
By 1
mod
Sagsøgte
c/o Person
Adresse 2
By 2
Sverige

Sagens baggrund og parternes påstande

Sagsøgeren har nedlagt påstand om skilsmisse i medfør af ægteskabslovens §
33.

Sagsøgte har taget bekræftende til genmæle.

Der er enighed om vilkårene.

Oplysningerne i sagen

Parterne har fremlagt kopi af en vielsesattest. Det fremgår heraf, at parterne
blev gift den 23. november 2000 i Lahore, Pakistan.

Der er i kopien angivet en person, der har forestået ritualet ("Signature of the
person who solomnised the marriage"), ligesom der er underskrift og segl fra
en person, der er angivet til at være "Nikah Registrar". Det er dog ikke mu-ligt
at læse underskrifterne.

Der er under sagen endvidere fremlagt en kopi af vielsesattesten med følgen-de
påtegning:

"28/12/10 ATTESTED to be true Cod-".

Den attesterede kopi er påstemplet "Secretary-I Union Council U.C. 106
Samanabad, Lahore" og underskrevet, dog uden at det er muligt at læse
underskriften.

Endelig er der i tilknytning til den attesterede kopi fremlagt en skrivelse af 28.
december 2010 med følgende indhold:

STD061446-S01-ST03-K190.01-T3-L01-M00-\D18



/

Side 2/4

"Marriage Certificate

This is to certify that the marriage Certificate of Sagsøgte with Sagsøger
is authenticated and is registered in UC No. 106, Samanabad, Lahore
(Pakistan) and the copy of the same is also attached attested copy of the
original marriage certificate".

Skrivelsen er underskrevet med samme stempel som den attesterede kopi.

Kopien af vielsesattesten er ikke legaliseret.

Der er endvidere fremlagt en række dokumenter fra Udlændingeservice. Det
fremgår heraf, at sagsøgte den 26. oktober 2001 fik opholdstilladelse i Dan-
mark i medfør af udlændingelovens § 9, stk. 1, nr. 2, under henvisning til, at
han havde en herboende ægtefælle, sagsøgeren. Det fremgår af opholdstilla-
delsen, at Udlændingestyrelsen lagde til grund, at parterne var gift. Det frem-
går endvidere, at Udlændingeservice ikke i forbindelse med sagens behand-
ling har været i besiddelse af parternes originale vielsesattest.

Forklaringer

Sagsøger har forklaret, at hun og sagsøgte blev gift i Lahore. Både hun og
sagsøgte var til stede under vielsen. Den originale vielsesattest forelå i to ek-
semplarer; en på engelsk og en på urdu. De er begge senere blevet væk under
flytning. Sagsøgte boede i Pakistan, da de blev gift, og sagsøgeren søgte på
baggrund af ægteskabet familiesammenføring med ham. I forbindelse med den
danske ambassades behandling af ansøgningen fremlagde de den origina-le
vielsesattest. Da myndighedernes behandling af familiesammenføringssagen
sluttede, fik sagsøgte udleveret den originale vielsesattest, som han havde med
til Danmark, da han kom hertil i 2001. På et tidspunkt i 2007 flyttede de, og i
en forbindelse mistede de en række papirer, herunder vielsesattester-ne.

Sagsøgte har bekræftet sagsøgerens forklaring om vielsen og vielsesattesten.

Sagsøger forklarede videre, at de har boet sammen, indtil de flyttede fra hin-
anden den 1. august 2009 på grund af sagsøgtes utroskab. Der er ikke pro-
blemer i forbindelse med samværsordningen med deres fælles datter, der er
født i 2007. Fællesboet er delt.

Sagsøgte har bekræftet sagsøgerens forklaring og har videre forklaret, at det er
rigtigt, at han har været hende utro. Han kendte den person, han var sin kone
utro med, i 2 år. Han holdt det skjult for sin kone. Da de flyttede fra hi-nanden,
flyttede han til Sverige. Han har dog arbejde i Danmark. Fællesboet er delt.

STD061446-S01-ST03-K190.01-T3-L01-M00-\D18



/

Side 3/4

Parternes synspunkter

Sagsøger har gjort gældende,
at de fremlagte kopier af vielseattester må føre til, at vielsen anerkendes af
danske domstole som grundlag for behandling af skilsmissebegæringen,

at Udlændingestyrelsen har lagt til grund, at parterne var gift, og

at da betingelserne for skilsmisse er opfyldt, må begæringen imødekommes.

Sagsøgte har gjort gældende,

at de fremlagte kopier af vielseattester må føre til, at vielsen anerkendes af
danske domstole som grundlag for behandling af skilsmissebegæringen,

at Udlændingestyrelsen har lagt til grund, at parterne var gift, og

at da betingelserne for skilsmisse er opfyldt, må begæringen imødekommes.

Rettens begrundelse og afgørelse

Det er en betingelse for skilsmisse, at der foreligger et ægteskab i ægteskabs-
lovens forstand. Under hensyn til skilsmissens konstitutive karakter må retten
påse betingelsens overholdelse ex officio. Parterne i sagen må således doku-
mentere, at denne betingelse er opfyldt.

Parterne har til dokumentation af vielsen henvist til den fremlagte kopi af et
"marriage certificate".

Dokumentationen for, at ægteskab er indgået, kan bestå i den originale viel-
sesattest eller en kopi heraf, såfremt kopien er bekræftet af den myndighed, der
har udstedt den originale attest. Dette er også i overensstemmelse med den
praksis, der fremgår af Familiestyrelsens vejledning nr. 9244 af 27. maj 2010
om anerkendelse af udenlandske vielser, pkt. 2.1.

Parterne har forklaret, at den originale vielsesattest er bortkommet, og har
fremlagt kopi af vielsesattesten. Kopien ses dog ikke bekræftet af den myn-
dighed, der har udstedt originalen.

Endvidere skal vielsesdokumentets ægthed efter praksis være bekræftet gen-
nem legalisering eller apostillepåtegning, jf. også Familiestyrelsens vejled-
ning, pkt. 2.1., medmindre der foreligger en af de situationer, der er nævnt i
vejledningen, hvor legalisering eller apostillepåtegning ikke er nødvendig.

Reglerne om legalisering er beskrevet i Familiestyrelsens vejledning nr. 9245
af 20. maj 2009 om dokumentation for ægtheden af familieretlige dokumen-ter
fra udlandet.

STD061446-S01-ST03-K190.01-T3-L01-M00-\D18



/

Side 4/4

Retten finder, at dokumenterne i den foreliggende sag skal bedømmes efter
vejldningens "situation 4". Der må derfor stilles krav om legalisering af den
fremlagte kopi af vielsesattesten. En sådan legalisering ses ikke at være sket.

På den bagggrund finder retten ikke, at parterne har fremlagt tilstrækkelig
dokumentation for vielsesattestens ægthed til, at de fremlagte dokumenter kan
danne grundlag for behandlingen af skilsmissesagen.

Retten finder endvidere ikke, at den forklaring, parterne har afgivet om æg-
teskabets indgåelse i sig selv kan føre til, at ægteskabet anerkendes med den
virkning, at skilsmissebegæringen kan behandles på det foreliggende grund-
lag. Retten finder endvidere ikke, at det forhold, at Udlændingestyrelsen i
forbindelse med behandlingen af sagsøgtes ansøgning om familiesammenfø-
ring i 2001 har lagt til grund, at parterne var gift, kan føre til andet resultat.
Retten har herved lagt vægt på, at Udlændingestyrelsen ikke har haft den ori-
ginale vielsesattest ved behandlingen af sagen.

Samlet finder retten således ikke, at skilsmissesagen kan behandles på det fo-
religgende grundlag.

Da parterne har oplyst, at de - trods opfordring hertil fra retten i medfør af
retsplejelovens § 450 - ikke finder grundlag for at fremlægge yderligere do-
kumentation, finder retten, at sagens behandling må afvises.

Thi kendes for ret:

Sagen afvises.

Ingen af parterne betaler sagsomkostninger til den anden eller til statskassen.

Dommer

STD061446-S01-ST03-K190.01-T3-L01-M00-\D18